Document ID: /roh_data/filtered/Billingualer_Corpus_interleaved-de-rm.jsonl.gz/1493

This is a text translated from German to Rumantsch Grischun.
Vernehmlassung zum Stromversorgungsgesetz des Kantons Graubünden eröffnet

Die Bündner Regierung hat die kantonale Anschlussgesetzgebung zum eidgenössischen Stromversorgungsgesetz (StromVG GR) für die Vernehmlassung freigegeben. Ziel ist die Schaffung einer schlanken Gesetzgebung für den Vollzug der vom Bund zugewiesenen Aufgaben an die Kantone. Zudem sollen sämtliche Bestimmungen im Bereich der Stromversorgung in einem Gesetz vereint werden.

Am 23. März 2007 haben die eidgenössischen Räte das Stromversorgungsgesetz verabschiedet. Dieses regelt die schweizerische Elektrizitätsversorgung und ist auf den 1. Januar 2008 fast vollständig in Kraft getreten. Ausnahmen bilden die Bestimmungen über den Anspruch auf Netzzugang für Grossverbraucher sowie die kostendeckende Einspeisevergütung für Strom aus erneuerbaren Energien. Diese Bestimmungen treten am 1. Januar 2009 in Kraft.

Das eidgenössische Stromversorgungsgesetz weist den Kantonen verschiedene Aufgaben zu. Deren Vollzug erfordert den Erlass einer kantonalen Anschlussgesetzgebung, welche folgende Bereiche regelt:

- die Bezeichnung der Netzgebiete

- die Durchsetzung der Anschlussgarantie im Streitfall

- die Verfügung des Anschlusses von Endverbrauchern ausserhalb des Netzgebietes

- der Erlass von Bestimmungen betreffend Anschlüsse ausserhalb der Bauzone und deren Kosten, soweit diese nicht durch den Bundesgesetzgeber geregelt sind

- die Angleichung unverhältnismässiger Unterschiede bei Netznutzungstarifen.

Für die Revision steht wenig Zeit zur Verfügung. Deshalb läuft die Vernehmlassungsfrist lediglich bis am 2. Dezember 2008. Anschliessend ist die Botschaft an den Grossen Rat zu erstellen. Die Beratungen im Grossen Rat sind für die Aprilsession 2009 geplant. Das Inkrafttreten ist auf den 1. August 2009 vorgesehen. Die Vernehmlassungsunterlagen sind auf der Homepage des Amtes für Energie und Verkehr www.aev.gr.ch abrufbar.

Auskunftspersonen:

- Regierungspräsident Stefan Engler, Vorsteher Bau-, Verkehrs- und Forstdepartement, Tel. 081 257 36 01

- Ernst Bachmann, Vorsteher Amt für Energie und Verkehr, Tel. 081 257 36 21

Regierung lehnt Bundesbeschluss über das Nationalstrassennetz entschieden ab

Die Bündner Regierung lehnt die Anpassung des Bundesbeschlusses über das Nationalstrassennetz gemäss Vernehmlassungsvorlage entschieden ab. Unter den vorgegebenen Rahmenbedingungen kann sie der Neuaufnahme der Julierstrasse in das Nationalstrassennetz nicht zustimmen.

In ihrer Vernehmlassungsantwort schliesst sich die Regierung den Stellungnahmen der Schweizerischen Bau-, Planungs- und Umweltschutzdirektoren-Konferenz (BPUK) sowie der Konferenz der Kantonalen Finanzdirektorinnen und Finanzdirektoren (FDK) an. Insbesondere stehen die Aufgabenteilung und die Finanzierung im Widerspruch zu den vereinbarten Grundsätzen der Neugestaltung des Finanzausgleichs und der Aufgabenteilung zwischen Bund und Kantonen (NFA).

Die Aufnahme einer Kantonsstrasse ins Nationalstrassennetz gegen den Willen des Kantons lehnt die Regierung ab. Sollte die Botschaft als Folge des Ergebnisses des Vernehmlassungsverfahrens angepasst werden und die Finanzierung eine Änderung erfahren, wünscht die Regierung eine weitere Möglichkeit zur Stellungnahme. Ausserdem verlangt die Regierung, dass die Priorisierung und der beabsichtigte Zeitpunkt der Realisierung der Ausbauvorhaben bezüglich der Netzerweiterung offen zu legen sind. Sollte sich der Bund dafür entscheiden, auf die Netzerweiterung zu verzichten, ist der Status quo auch bezüglich des Umfanges des Hauptstrassennetzes beizubehalten, um nicht Verschiebungen und Ungleichgewichte in der Zuteilung der Hauptstrassenmittel in Kauf nehmen zu müssen.

Auskunftsperson:

- Regierungspräsident Stefan Engler, Vorsteher Bau-, Verkehrs- und Forstdepartement, Tel. 081 257 36 01

Regierung genehmigt den Bau der Umfahrung Ilanz

Die Bündner Regierung hat das Projekt für eine Ortsumfahrung Ilanz genehmigt. Damit soll die Stadt Ilanz vom Durchgangsverkehr entlastet werden. Die Kantonsstrasse nach Vals, Obersaxen und ins Lugnez sowie die RhB-Linie durchqueren heute die Stadt Ilanz. Bei grösserem Verkehrsaufkommen und geschlossenen Bahnschranken führt dies oft zu Staus und Behinderungen.

Die neue Umfahrung verbindet westlich der Stadt Ilanz die Oberalpstrasse H19 im Bereich der NOK Zentrale Ilanz II mit der Lugnezerstrasse im Gebiet Muschna. Die gesamte Projektlänge beträgt knapp 700 Meter. Das Kernstück des Umfahrungsprojektes bildet eine 270 Meter lange Brücke, mit welcher der Vorderrhein, die RhB sowie die Via Santeri überquert werden. Der Gestaltung der Brücke soll in der folgenden Projektierungsphase die entsprechende Beachtung geschenkt werden. Im kommenden Jahr werden die Ausführungsprojekte für die verschiedenen Teilprojekte ausgearbeitet, um gemäss Strassenbauprogramm 2009-2012 im Jahre 2010 mit den ersten Bauarbeiten beginnen zu können. Es wird mit Gesamtkosten von 18.4 Millionen Franken gerechnet.

Aus Gemeinden und Regionen

Sent:

Die anlässlich der Gemeindeversammlung vom 26. August 2008 beschlossene Teilrevision der Gemeindeverfassung wird genehmigt.

Strassenprojekte

Die Regierung hat insgesamt 450'000 Franken für den Bau und die Sanierung der folgenden Strassenabschnitte bewilligt:

- Prättigauerstrasse: Baumeister- und Belagsarbeiten, Anschluss Jenaz

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 02.10.2008

Avert la consultaziun tar lescha davart il provediment d'electricitad dal chantun Grischun

La regenza grischuna ha avert la consultaziun tar la legislaziun executiva chantunala da la lescha federala davart il provediment d'electricitad (LPrEl GR). La finamira è quella da stgaffir ina legislaziun effizienta per exequir las incumbensas che vegnan surdadas da la confederaziun als chantuns. Ultra da quai duain tut las disposiziuns dal sectur dal provediment d'electricitad vegnir reunidas en ina lescha.

Ils 23 da mars 2007 han las chombras federalas deliberà la lescha davart il provediment d'electricitad. Questa lescha regla il provediment d'electricitad svizzer ed è entrada en vigur bunamain dal tuttafatg il 1. da schaner 2008. Excepziuns èn las disposiziuns davart il dretg d'access a la rait per consumentas grondas e per consuments gronds sco er l'indemnisaziun da l'electricitad furnida per la forza electrica or d'energias regenerablas. Questas disposiziuns entran en vigur il 1. da schaner 2009.

La lescha federala davart il provediment d'electricitad deleghescha differentas incumbensas als chantuns. Per exequir questas incumbensas èsi necessari da relaschar ina legislaziun executiva chantunala che regla ils suandants secturs:

- designar ils territoris da provediment;

- far valair la garanzia da colliaziun en cas da dispita;

- disponer la colliaziun da consumentas finalas e da consuments finals ordaifer il territori da provediment;

- relaschar disposiziuns davart colliaziuns ordaifer la zona da construcziun sco er davart ils custs da talas, sche quels na vegnan betg reglads dal legislatur federal;

- reducir differenzas sproporziunadas tranter las tariffas per utilisar las raits.

Per la revisiun stat a disposiziun fitg pauc temp. Perquai dura la consultaziun mo fin ils 2 da december 2008. Suenter sto vegnir redigida la missiva per il cussegl grond. La discussiun en il cussegl grond è planisada per la sessiun d'avrigl 2009. L'entrada en vigur è previsa per il 1. d'avust 2009. Ils documents da consultaziun pon vegnir consultads sin la pagina d'internet da l'uffizi d'energia e da traffic www.aev.gr.ch.

Infurmaziuns:

- president da la regenza Stefan Engler, schef dal departament da construcziun, traffic e selvicultura, tel. 081 257 36 01

- Ernst Bachmann, manader da l'uffizi d'energia e da traffic, tel. 081 257 36 21

La regenza refusa decididamain il conclus federal davart la rait da vias naziunalas

La regenza grischuna refusa decididamain l'adattaziun dal conclus federal davart la rait da vias naziunalas che vegn preschentada en il sboz da la procedura da consultaziun. Sut las cundiziuns generalas ch'èn avant maun na po ella betg ir d'accord cun il fatg che la via dal Güglia vegn integrada da nov en la rait da vias naziunalas.

En sia resposta da consultaziun sustegna la regenza las posiziuns da la conferenza svizra da las directuras e dals directurs da construcziun, da planisaziun e da protecziun da l'ambient (CCPA) sco er da la conferenza da las directuras e dals directurs chantunals da finanzas (CDF). Cunzunt la repartiziun da las incumbensas e la finanziaziun stattan en cuntradicziun cun ils princips ch'èn vegnids concludids en la nova concepziun da la gulivaziun da finanzas e da la repartiziun da las incumbensas tranter la confederaziun ed ils chantuns (NGF).

La regenza crititgescha ch'ina via chantunala vegn integrada en la rait da vias naziunalas cunter la voluntad dal chantun. Sche la missiva duess vegnir adattada pervia dal resultat da la procedura da consultaziun e sche la finanziaziun duess vegnir midada, giavischa la regenza da pudair prender posiziun in'ulteriura giada. Plinavant pretenda la regenza ch'i stoppia vegnir preschentà avertamain en connex cun l'engrondiment da la rait, tge projects d'amplificaziun che hajan la prioritad e cur ch'i saja previs da realisar quels. Sche la confederaziun avess da sa decider da renunziar a l'engrondiment da la rait, stoppia vegnir mantegnì il status quo er areguard la dimensiun da la rait da vias principalas per betg stuair ristgar ch'i dettia spustaments e dischequilibers tar l'attribuziun dals meds finanzials per las vias principalas.

Infurmaziuns:

- president da la regenza Stefan Engler, schef dal departament da construcziun, traffic e selvicultura, tel. 081 257 36 01

La regenza approvescha la construcziun dal sviament da Glion

La regenza grischuna ha approvà il project per il sviament da Glion. Qua tras duai la citad da Glion vegnir distgargiada dal traffic da transit. Las vias chantunalas per Val S. Pieder, per Sursaissa e per la Lumnezia sco er la lingia da la Viafier retica traversan oz la citad da Glion. Sch'il volumen da traffic è pli grond e sche las barrieras da la viafier èn serradas, chaschuna quai savens colonnas ed impediments da traffic.

Al vest da la citad da Glion, en il sectur da la centrala da la NOK Glion II, collia il nov sviament la via sursilvana H19 cun la via da Lumnezia en il sectur da Muschna. La lunghezza totala dal project importa stgars 700 meters. L'element central dal project da sviament è ina punt d'ina lunghezza da 270 meters che duai traversar il Rain anteriur, la Viafier retica sco er la via Santeri. En la proxima fasa da projectaziun duai la concepziun da la punt survegnir l'attenziun correspundenta. L'onn proxim vegnan elavurads ils projects d'execuziun per ils differents projects parzials, per ch'ins possia cumenzar l'onn 2010 cun las emprimas lavurs da construcziun tenor il program da construcziun da vias 2009-2012. I vegn fatg quint cun custs totals da 18.4 milliuns francs.

Da vischnancas e da regiuns

Sent:

La revisiun parziala da la constituziun communala, concludida a chaschun da la radunanza communala dals 26 d'avust 2008, vegn approvada.

Projects da vias

La regenza ha approvà totalmain 450'000 francs per construir e per sanar ils suandants trajects da vias:

- via dal Partenz: lavurs d'impressari e da cuvrida, colliaziun da Jenaz

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 02.10.2008